**Nu veți plăti acum, plăti-veți după moarte!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu veți plăti acum, plăti-veți după moarte!

...

Sunteți ca o năpastă peste noi,

Mai răi ca vizigoții, mai lacomi decât hunii,

Dar vă veți întîlni în moarte cu străbunii

Ce vă vor întreba de ce-ați trădat românii

Și munții lor străvechi, de ce sunt goi?

...

Și nu vă va ajunge o eternitate,

Să plătiți pentru ce-ați făcut,

Pentru că ne-ați trădat, pentru că ne-ați vândut

Că nici nu vă păsa atunci când ne-a durut,

Nu veți plăti acum, plăti-veți după moarte!

...

Să nu credeți cumva că voi sunteți veșnici,

Oricât de minunat trăiți acum,

Sunteți la fel ca noi, pe-al morții voastre drum,

Dar veți plăti cu toții, veți plăti postum

Și veți fi pedepsiți ca niște nemernici!

...

Acolo, după moarte vor aștepta străbunii

Și vă vor întreba ce-ați făcut din țară

De ce acestui neam i-ați fost povară,

De ce-ați trădat poporul și l-ați lăsat să moară,

De ce v-ați închinat hoției și minciunii?

...

Și nu vă va ajunge o eternitate,

Să plătiți pentru ce-ați făcut,

Pentru că ne-ați trădat, pentru că ne-ați vândut

Că nici nu vă păsa atunci când ne-a durut,

Nu veți plăti acum, plăti-veți după moarte!